stanford-oval/wikipedia huggingface dataset:
แผ่นดินไหวและคลื่นสึนามิในโทโฮกุ พ.ศ. 2554
ผลที่ตามมา

บทความหลัก: ผลที่ตามมาจากเหตุแผ่นดินไหวและคลื่นสึนามิในโทโฮกุ พ.ศ. 2554
ผลที่ตามมาจากเหตุแผ่นดินไหวและคลื่นสึนามิ รวมทั้งวิกฤตการณ์ด้านมนุษยธรรมและผลกระทบต่อเศรษฐกิจขนานใหญ่ คลื่นสึนามิส่งผลให้มีผู้อพยพมากถึง 300,000 คนในภูมิภาคโทโฮกุ ตลอดจนการขาดแคลนอาหาร น้ำ ที่พักอาศัย ยาและเชื้อเพลิงในผู้รอดชีวิต รัฐบาลญี่ปุ่นตอบสนองโดยระดมกำลังป้องกันตนเอง ขณะที่อีกหลายประเทศส่งทีมค้นหาและกู้ภัยช่วยค้นหาผู้รอดชีวิต องค์การช่วยเหลือทั้งในญี่ปุ่นและทั่วโลกยังได้ตอบสนอง โดยกาชาดญี่ปุ่นรายงานได้รับเงินบริจากว่า 1 พันล้านเยน ผลกระทบทางเศรษฐกิจมีทั้งปัญหาเฉียบพลัน ซึ่งการผลิตทางอุตสาหกรรมหยุดชะงักไปในหลายโรงงาน และปัญหาในระยะยาวกว่าในด้านการฟื้นฟูบูรณะ ซึ่งมีการประเมินไว้ที่ 10 ล้านล้านเยน
การรายงานตามสื่อ

บริษัทแพร่ภาพกระจายเสียงสาธารณะแห่งชาติของญี่ปุ่น เอ็นเอชเค และโทรทัศน์ดาวเทียมญี่ปุ่น ชะลอรายการตามปกติเพื่อรายงานสถานการณ์ที่ดำเนินไป ส่วนเครือข่ายโทรทัศน์ทั่วประเทศญี่ปุ่นอีกหลายเจ้า ยังได้ออกอากาศการรายงานข่าวภัยพิบัติอย่างไม่ขาด ยูสตรีม (Ustream) ออกอากาศรายงานข่าวสดของเอ็นเอชเค ทีบีเอสทีวี ฟูจิทีวี ทีวีอาซาฮี ทีวีคานางาวะ และซีเอ็นเอ็นทางอินเทอร์เน็ต เริ่มตั้งแต่วันที่ 12 มีนาคม พ.ศ. 2554 โยโกโซนิวส์ รายการวิทยุผ่านเครือข่ายอินเทอร์เน็ต (webcast) จัดเวลาการออกอากาศรายงานข่าวล่าสุดที่รวบรวมจากสำนักข่าวญี่ปุ่นแห่งต่าง ๆ และแปลเป็นภาษาอังกฤษตามเวลาจริง คำเตือนทั้งหมดออกอากาศผ่านเอ็นเอชเค ในห้าภาษา อันได้แก่ ภาษาญี่ปุ่น ภาษาอังกฤษ ภาษาจีนกลาง ภาษาเกาหลีและภาษาโปรตุเกส
เอ็นเอชเคเป็นที่รู้จักกันว่าสงบเยือกเย็น เปรียบเทียบกับสำนักข่าวต่างประเทศอย่างซีเอ็นเอ็นหรือฟ็อกซ์นิวส์แชนแนล ซึ่งการรายงานมีข้อผิดพลาดและก่อให้เกิดความตื่นตระหนกในผู้อยู่อาศัยชาวต่างชาติในญี่ปุ่น การวิจารณ์เดียวกันยังชี้ว่า สื่อข่าวญี่ปุ่นบางครั้งระมัดระวังเกินไปในการหลีกเลี่ยงการก่อให้เกิดความตื่นตระหนกและเชื่อมั่นต่อแถลงการณ์ที่ชวนให้สับสนโดยผู้เชี่ยวชาญและทางการ
มิยาชิโระ

| มิยาชิโระ 宮代町 |
| --- | --- |
เมือง
ศาลาว่าการเมืองมิยาชิโระ
   ธง ตรา
ที่ตั้งของมิยาชิโระ (เน้นสีเหลือง) ในจังหวัดไซตามะ
มิยาชิโระที่ตั้งในประเทศญี่ปุ่น
พิกัด: 36°1′21.6″N 139°43′21.8″E﻿ / ﻿36.022667°N 139.722722°E﻿ / 36.022667; 139.722722
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
อำเภอ: มินามิไซตามะ
การปกครอง
 • ประเภท: เทศบาลเมือง
 • นายกเทศมนตรี: ยาซูยูกิ อาราอิ 新井 康之) (อิสระ)
พื้นที่
 • ทั้งหมด: 15.95 ตร.กม. (6.16 ตร.ไมล์)
ประชากร (1 ธันวาคม ค.ศ. 2024)
 • ทั้งหมด: 33,753 คน
 • ความหนาแน่น: 2,116 คน/ตร.กม. (5,480 คน/ตร.ไมล์)
สัญลักษณ์
 • ต้นไม้: Castanopsis
 • ดอกไม้: Magnolia denudata
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 11442-1
โทรศัพท์: 0480-34-1111
ที่อยู่ศาลาว่าการ: 1-4-1 คาซาฮาระ เมืองมิยาชิโระ อำเภอมินามิไซตามะ จังหวัดไซตามะ 345-8504
เว็บไซต์: www.town.miyashiro.lg.jp
มิยาชิโระ (ญี่ปุ่น: 宮代町; โรมาจิ: Miyashiro-machi) เป็นเมืองที่ตั้งอยู่ในอำเภอมินามิไซตามะ จังหวัดไซตามะ ประเทศญี่ปุ่น มีขนาดพื้นที่ 15.95 ตารางกิโลเมตร (6.16 ตารางไมล์) ณ วันที่ 1 ธันวาคม ค.ศ. 2024 เมืองนี้มีจำนวนประชากรประมาณ 33,753 คน ความหนาแน่นของประชากร 2,116 คนต่อตารางกิโลเมตร
ภูมิศาสตร์

เมืองมิยาชิโระตั้งอยู่ในตอนกลาง-ตะวันออกของจังหวัดไซตามะ
ภูมิศาสตร์ > เทศบาลข้างเคียง

จังหวัดไซตามะ
นครคาซูกาเบะ
นครคูกิ
นครชิราโอกะ
เมืองซูงิโตะ
ภูมิศาสตร์ > ภูมิอากาศ

เมืองมิยาชิโระมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในมิยาชิโระอยู่ที่ 14.5 °C ปริมาณน้ำฝนเฉลี่ยทั้งปีอยู่ที่ 1,408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมอยู่ที่ประมาณ 2.7 °C
สถิติประชากร

จากข้อมูลสำมะโนประชากรของญี่ปุ่น จำนวนประชากรของเมืองมิยาชิโระมีแนวโน้มคงที่ หลังจากเพิ่มขึ้นต่อเนื่องมาเป็นเวลานาน
| ปี | ประชากร | ±% |
| --- | --- | --- |
|  1920  | 6,836 | —     |
|  1930  | 7,116 | +4.1% |
|  1940  | 7,584 | +6.6% |
|  1950  | 10,463 | +38.0% |
|  1960  | 11,115 | +6.2% |
|  1970  | 16,656 | +49.9% |
|  1980  | 29,537 | +77.3% |
|  1990  | 33,837 | +14.6% |
|  2000  | 35,193 | +4.0% |
|  2010  | 33,641 | −4.4% |
|  2020  | 34,147 | +1.5% |
ประวัติศาสตร์

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านมมมะและซูกะขึ้นภายในอำเภอมินามิไซตามะ จังหวัดไซตามะ หมู่บ้านทั้งสองถูกควบรวมกันเมื่อวันที่ 20 กรกฎาคม ค.ศ. 1955 เพื่อจัดตั้งเป็นเมืองมิยาชิโระ ที่มาของชื่อเมืองมาจากศาลเจ้า 2 แห่ง โดยคำว่า "มิยะ" (宮) มาจากศาลเจ้าฮิเมมิยะ (姫宮神社) ในหมู่บ้านมมมะ และคำว่า "ชิโระ" (代) มาจากศาลเจ้าโคโนชิโระ (身代神社) ในหมู่บ้านซูกะ
การเมืองการปกครอง

เมืองมิยาชิโระมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาเมืองเป็นฝ่ายนิติบัญญัติระบบสภาเดียวซึ่งประกอบด้วยสมาชิก 14 คน ในแง่ของการเมืองระดับจังหวัด เมืองมิยาชิโระกับนครชิราโอกะรวมกันเป็นเขตเลือกตั้งหนึ่งที่ส่งสมาชิกสภาจังหวัดไซตามะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 จังหวัดไซตามะ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ

เศรษฐกิจของมิยาชิโระอยู่ในภาคเกษตรกรรมเป็นหลัก
การศึกษา

เมืองมิยาชิโระมีโรงเรียนประถมศึกษา 4 แห่ง โรงเรียนมัธยมศึกษาตอนต้น 3 แห่ง ซึ่งสังกัดเทศบาลเมืองมิยาชิโระ และมีโรงเรียนมัธยมศึกษาตอนปลาย 1 แห่ง ซึ่งสังกัดคณะกรรมการการศึกษาจังหวัดไซตามะ นอกจากนี้ ทางจังหวัดไซตามะยังเปิดโรงเรียนการศึกษาพิเศษสำหรับผู้พิการอีก 1 แห่งในเมืองมิยาชิโระ
สถาบันเทคโนโลยีแห่งนิปปง (ญี่ปุ่น: 日本工業大学; โรมาจิ: Nippon Kōgyō Daigaku; อังกฤษ: Nippon Institute of Technology) เป็นมหาวิทยาลัยเอกชนในเมืองมิยาชิโระ จังหวัดไซตามะ ก่อตั้งขึ้นใน ค.ศ. 1967
การขนส่ง > รถไฟ

รถไฟโทบุ: สายอิเซซากิ/สายสกายทรี
สถานี: ฮิเมมิยะ – โทบุโดบุตสึโคเอ็ง – วาโดะ
รถไฟโทบุ: สายนิกโก
สถานี: โทบุโดบุตสึโคเอ็ง
การขนส่ง > ทางหลวง

เมืองมิยาชิโระไม่มีทางหลวงแผ่นดินหรือทางด่วนสายใดผ่าน
สิ่งที่น่าสนใจในท้องถิ่น

สวนสัตว์โทบุ (ญี่ปุ่น: 東武動物公園; โรมาจิ: Tōbu Dōbutsu Kōen) - สวนสัตว์และสวนสนุกซึ่งเป็นของกลุ่มบริษัทโทบุ
บุคคลและสัตว์ที่มีชื่อเสียง

เกรปคุง (ญี่ปุ่น: グレープ君; โรมาจิ: Gurēpu-kun) - เพนกวินฮุมบ็อลท์ (Spheniscus humboldti)
มาริโกะ โคดะ - นักพากย์
แหล่งข้อมูลอื่น

เว็บไซต์ทางการของเมืองมิยาชิโระ (ในภาษาญี่ปุ่น)
ศาลเจ้าฮิเมมิยะ
สวนสัตว์โทบุ
ซาตาน

ระวังสับสนกับ ลูซิเฟอร์
เทพบุตรตกสวรรค์ โดย อแล็กซ็องดร์ แคบาแนล (Alexandre Cabanel) 1847
ตามคติศาสนาอับราฮัม ซาตาน  (ฮีบรู: שָּׂטָן; อังกฤษ: Satan หมายถึง "ศัตรู" หรือ "ปฏิปักษ์"; อาหรับ: الشَّيطان ชัยฏอน หมายถึง "หลงผิด") หรือ ซามาเอล (Samael) เป็นสิ่งที่นำพาความชั่วร้ายและเป็นผู้ชักจูงมวลมนุษย์ไปในทางที่ผิด ในบางศาสนาสอนว่าซาตานคือทูตสวรรค์ที่เคยเปี่ยมด้วยความงดงามและเป็นที่เคารพ คัมภีร์ของหลายศาสนาล้วนบอกตรงกันว่าซาตานเป็นผู้ทำให้เกิดสงครามบนสวรรค์จนตัวเองตกจากสวรรค์
คำเรียกอื่นของซาตานได้แก่ ทูตของพระยาห์เวห์, ทูตขององค์พระผู้เป็นเจ้า, ผู้ขัดขวาง หรือ ผู้ต่อต้าน, 
งูดึกดำบรรพ์,
นาค, มังกร,
มารร้าย, และซามาเอล (ที่แปลว่า พิษของพระผู้เป็นเจ้า)
คัมภีร์ฮีบรู

ในคัมภีร์ฮีบรูมีการกล่าวถึงซาตานในฐานะทูตสวรรค์ โดยเรียกว่า "ทูตของพระยาห์เวห์" หรือ "ทูตขององค์พระผู้เป็นเจ้า"
คัมภีร์ฮีบรู > หนังสือกันดารวิถี

มีการเล่าเรื่องตอนซาตานยืนรอฆ่าชายที่ชื่อบาลาอัม เพราะเขาไม่เชื่อฟังพระยาห์เวห์ "พระเจ้ากริ้วบาลาอัม...ดังนั้นทูตของพระยาห์เวห์มายืนขวางทางเป็นผู้ขัดขวางบาลาอัม ส่วนบาลาอัมขี่ลา เมื่อลานั้นเห็นทูตของพระยาห์เวห์ถือดาบในมือยืนขวางทางอยู่ ลาก็เลี้ยวออกจากทางและเดินเข้าไปในทุ่งนา บาลาอัมจึงตีลาให้กลับไปตามทางเดิน" ซาตานขวางทางลาถึงสามครั้ง (บาลาอัมไม่เห็น แต่ลาเห็น) เมื่อลาพยายามเดินไปทางอื่น บาลาอัมก็จะตีลาของตนเอง
เมื่อบาลาอัมตีลาครั้งที่สาม พระยาห์เวห์เปิดเนตรของบาลาอัมให้มองเห็นซาตาน บาลาอัมเห็นซาตานก็ก้มลงกราบ ซาตานถามว่า “ทำไมเจ้าจึงตีลาของเจ้าถึงสามครั้ง? ดูซิ เรามาขัดขวางเจ้า เพราะเจ้าขัดขืนเรา ลาได้เห็นเรา และหลีกไปจากหน้าเราถึงสามครั้ง ถ้ามันไม่ได้หลีกไปจากหน้าเรา เราคงฆ่าเจ้าแล้วเมื่อตะกี้นี้แน่" บาลาอัมพูดกับซาตานว่า "ข้าพเจ้าได้ทำบาปแล้ว เพราะข้าพเจ้าไม่ทราบว่าท่านยืนขวางทางต้านข้าพเจ้าอยู่ บัดนี้ถ้าท่านไม่เห็นชอบ ข้าพเจ้าก็จะกลับไป"
คัมภีร์ฮีบรู > หนังสือของซามูเอล

มีการกล่าวถึงตอนที่ซาตานรับบัญชาพระเจ้านำพาโรคระบาดทำลายชาวอิสราเอล "อีกครั้งหนึ่งที่องค์พระผู้เป็นเจ้าทรงพระพิโรธอิสราเอล...ฉะนั้นองค์พระผู้เป็นเจ้าทรงให้เกิดโรคระบาดในอิสราเอลตั้งแต่เช้าวันนั้นจนครบกำหนด จากดานจดเบเออร์เชบา มีผู้เสียชีวิตเจ็ดหมื่นคน เมื่อทูตสวรรค์เงื้อมือขึ้นจะทำลายล้างกรุงเยรูซาเลม องค์พระผู้เป็นเจ้าทรงทุกข์พระทัยเนื่องด้วยภัยพิบัตินั้น จึงตรัสกับทูตนั้นว่า “พอแล้ว! ยั้งมือเถิด”"
คัมภีร์ฮีบรู > หนังสือของโยบ

มีการเล่าถึงตอนซาตานโจมตีคุณธรรมของชายชื่อโยบ "วันหนึ่งบรรดาทูตสวรรค์มาชุมนุมกันต่อหน้าองค์พระผู้เป็นเจ้า ซาตานก็มาด้วย องค์พระผู้เป็นเจ้าตรัสถามซาตานว่า “เจ้ามาจากที่ไหน?” ซาตานทูลตอบองค์พระผู้เป็นเจ้าว่า “ท่องเที่ยวไปมาในโลกพระเจ้าข้า” พระยาเวห์ชวนคุยเรื่องข้ารับใช้ที่ชื่อโยบ ทรงชมว่าเป็นคนดีต่างๆนา ซาตานได้ฟังดังนั้นก็ทูลว่า "โยบยำเกรงพระเจ้าโดยไม่หวังอะไรเลยหรือ?...ลองพระองค์ยื่นพระหัตถ์ออกทำลายทรัพย์สินทุกอย่างของเขาสิ รับรองว่าเขาจะแช่งด่าพระองค์ต่อหน้าเลยทีเดียว” พระผู้เป็นเจ้าจึง​อนุญาต​ให้​ซาตาน​ทำ​อะไร​ก็​ได้​กับ​ทุก​สิ่ง​ที่​โยบ​มี แต่​ห้าม​แตะ​ต้อง​ตัว​เขา​เป็น​อัน​ขาด ซาตาน​จึง​เริ่ม​เล่น​งาน​โยบ​อย่าง​หนักจนสูญสิ้นทรัพย์สินและลูกทั้งสิบคน กระนั้นโยบก็หาได้แช่ง​ด่า​พระผู้เป็นเจ้าดั่งที่ซาตานคิด และยังคงสรรเสริญพระองค์
ในการประชุมทูตสวรรค์อีกครั้ง พระผู้เป็นเจ้าทรงชมโยบว่าซื่อสัตย์ทั้งที่ถูกซาตานเล่นงานสารพัด ซาตานจึงทูลว่า "ลองพระองค์ยื่นพระหัตถ์ออกทำลายเลือดเนื้อร่างกายของเขาสิ รับรองว่าเขาจะแช่งด่าพระองค์" พระผู้เป็นเจ้ายอม​ให้​ซาตาน​ทำ​อะไร​ก็​ได้​กับ​ตัว​โยบแต่​ไม่​ให้​ถึง​ตายเป็นอันขาด ในที่สุดโยบป่วยเป็นโรคร้ายที่ทรมาณมาก ภรรยาของโยบถึงกับพูดว่า “ยัง​จะ​ซื่อ​สัตย์​ต่อ​พระเจ้า​อยู่​อีก​หรือ? แช่ง​ด่า​พระเจ้า​แล้ว​ตาย​ ๆ ​ไป​เถอะ!” โยบตอบว่า "เรา​จะ​เอา​แต่​อะไร​ดี ๆ จาก​พระเจ้า​เที่ยง​แท้ แล้ว​อะไร​ที่​ไม่​ดี​จะ​ไม่​เอา​เลย​หรือ?”" จน​แล้ว​จน​รอด​โยบ​ก็​ไม่​แช่ง​ด่า​พระเจ้า
คัมภีร์ฮีบรู > หนังสือของเศคาริยาห์

เศคาริยาห์เล่าถึงซาตานในฐานะอัยการสวรรค์ เป็นโจทย์ฟ้องร้องความผิดบาปของชนชาติยิวต่อพระยาห์เวห์องค์ตุลาการ "ทูตองค์นั้นได้แสดงให้ข้าพเจ้าเห็นมหาปุโรหิตโยชูวายืนอยู่ต่อหน้าทูตขององค์พระผู้เป็นเจ้า และซาตานยืนอยู่ขวามือของเขาเพื่อกล่าวหาเขา" พระยาห์เวห์เห็นหน้าโยชูวาก็ตำหนิซาตาน "“ซาตาน! เราตำหนิเจ้า เราผู้เลือกสรรเยรูซาเล็มตำหนิเจ้า! ชายผู้นี้เป็นดุ้นฟืนติดไฟร้อนที่ถูกดึงออกจากไฟไม่ใช่หรือ?”"
คัมภีร์ฮีบรู > หนังสือพงศ์กษัตริย์

กษัตริย์อาหับแห่งอิสราเอลไม่แน่ใจว่าควรตีเมืองราโมทกิเลอาดของชาวอารัมดีหรือไม่ จึงถามบรรดาผู้เผยพระวจนะสี่ร้อยคน ทุกคนต่างบอกว่าพระเป็นเจ้าอยู่ข้างอาหับ และอาหับจะชนะศึก มีเพียงผู้เผยพระวจนะคนเดียวที่ชื่อมีคายาห์เล่าว่า เขาเห็นนิมิตว่าพระผู้เป็นเจ้าเรียกประชุมสวรรค์และตรัสว่า "ใครจะหลอกล่ออาหับให้ไปโจมตีราโมทกิเลอาดและตายที่นั่น?" ซาตานเสนอตัวขึ้นมา พระผู้เป็นเจ้าถามว่าจะทำยังไง ซาตานจึงทูลว่า "ข้าพระองค์จะไปเป็นวิญญาณมุสาในปากของผู้เผยพระวจนะทุกคนของอาหับ" พระเป็นเจ้าตกลง "เจ้าจะหลอกล่อเขาสำเร็จ ไปทำตามนั้นเถิด" กษัตริย์อาหับแห่งอิสราเอลไม่เชื่อเรื่องที่มีคายาห์เล่า รับสั่งให้นำตัวมีคายาห์ไปขัง แล้วจึงยกทัพไปตีเมืองราโมทกิเลอาดและถูกธนูยิงสิ้นพระชนม์ที่นั่น
คัมภีร์ไบเบิล

ในคัมภีร์ไบเบิลภาคพันธสัญญาใหม่ มักไม่ค่อยกล่าวถึงชื่อ "ซาตาน" โดยตรง บ้างก็ใช้คำว่า "มาร" บ้างก็ใช้คำว่า "มังกร" (ในนิกายคาทอลิก) บ้างก็ใช้คำว่า "นาค" (ในนิกายโปรเตสแตนต์) บ้างก็ใช้คำว่า "ศัตรู/ปฏิปักษ์"
คัมภีร์ไบเบิล > หนังสือวิวรณ์

หนังสือวิวรณ์ระบุถึงพญานาคและเหตุการณ์ว่า "...พญานาคสีแดงตัวใหญ่ตัวหนึ่ง มันมีเจ็ดหัวและสิบเขา และบนหัวทั้งเจ็ดมีมงกุฎเจ็ดอัน และหางของพญานาคตวัดดวงดาวหนึ่งส่วนสามในท้องฟ้า แล้วทิ้งลงมาบนแผ่นดินโลก...ขณะนั้นเกิดสงครามขึ้นในสวรรค์ มีคาเอลกับบรรดาทูตสวรรค์ของท่านต่อสู้กับพญานาค และพญานาคกับบริวารของมันก็ต่อสู้ แต่มันพ่ายแพ้และพบว่าไม่มีที่อยู่สำหรับพวกมันในสวรรค์อีกต่อไป พญานาคใหญ่ตัวนั้นคืองูดึกดำบรรพ์ ที่เขาเรียกกันว่ามารและซาตานผู้ล่อลวงมนุษย์ทั้งโลก มันถูกโยนลงมาที่แผ่นดินโลก และเหล่าบริวารของมันถูกโยนลงมากับมันด้วย"
หัวทั้งเจ็ดหมายถึงสติปัญญารอบรู้ เขาทั้งสิบหมายถึงมากด้วยฤทธิ์เดช มงกุฎทั้งเจ็ดหมายถึงอำนาจปกครองเหนือเจ็ดประเทศในแผ่นดินโลก การตวัดดาวหนึ่งในสามทิ้งสู่แผ่นดินโลกหมายถึงการทำให้ทูตสวรรค์หนึ่งในสามตกจากสวรรค์ งูดึกดำบรรพ์หมายถึงงูที่ล่อลวงอาดัมและเอวา
หลังจบสงครามบนสวรรค์ "...ทูตสวรรค์องค์หนึ่งลงมาจากสวรรค์ ท่านถือลูกกุญแจของบาดาลลึก และถือโซ่เส้นใหญ่ในมือของท่าน และท่านจับพญานาคที่เป็นงูดึกดำบรรพ์ ผู้ซึ่งเป็นมารและซาตาน แล้วมัดมันไว้หนึ่งพันปี แล้วโยนมันลงไปในบาดาลลึกนั้น ใส่กุญแจและประทับตราไว้ เพื่อไม่ให้มันล่อลวงประชาชาติต่างๆ ได้อีกต่อไป จนครบหนึ่งพันปี หลังจากนั้นจะต้องปล่อยมันออกมาชั่วระยะเวลาหนึ่ง"
คัมภีร์ไบเบิล > พระวรสารนักบุญมัทธิว

ได้มีการเล่าถึงตอนที่พระเยซูเดินทางไปในถิ่นกันดารมากและไม่ได้เสวยอาหารหลายวัน มารมาทดสอบพระองค์ว่า "ถ้าท่านเป็นพระบุตรของพระเจ้า จงสั่งก้อนหินเหล่านี้ให้กลายเป็นขนมปัง" พระเยซูตอบว่า “มีคำเขียนไว้ว่า ‘มนุษย์ไม่อาจดำรงชีวิตด้วยอาหารเพียงอย่างเดียวแต่ดำรงชีวิตด้วยทุกถ้อยคำจากพระโอษฐ์ของพระเจ้า'"
มารนำพระเยซูไปยังนครบริสุทธิ์และให้พระองค์ประทับที่ยอดพระวิหารและทูลว่า "ถ้าท่านเป็นพระบุตรของพระเจ้าจงกระโดดลงไปเถิด เพราะมีคำเขียนไว้ว่า...ทูตสวรรค์ของพระองค์จะดูแลท่าน...ไม่ให้เท้าของท่านกระทบหิน" พระเยซูตอบว่า "มีคำเขียนไว้เช่นกันว่า ‘อย่าทดลององค์พระผู้เป็นเจ้าพระเจ้าของท่าน’"
มารนำพระเยซูขึ้นไปบนภูเขาที่สูงมากและแสดงทั้งความรุ่งโรจน์ของอาณาจักรในโลกให้พระเยซูเห็น ซาตานทูลพระองค์ว่า “ทั้งหมดนี้เราจะยกให้ท่านหากท่านกราบนมัสการเรา” พระเยซูพูดเสียงดังว่า "เจ้าซาตาน จงไปให้พ้น! เพราะมีคำเขียนไว้ว่า ‘จงนมัสการองค์พระผู้เป็นเจ้าพระเจ้าของท่านและปรนนิบัติพระองค์แต่ผู้เดียว’"
คัมภีร์ไบเบิล > พระวรสารนักบุญยอห์น

มีการกล่าวถึงตอนที่พระเยซูสั่งสอนพวกฟาริสีที่สงสัยในตัวพระเยซูและคัดค้านสิ่งที่พระเยซูทำ "ถ้าพระเจ้าเป็นพระบิดาของพวกท่านแล้ว ท่านก็จะรักเรา เพราะเรามาจากพระเจ้าและอยู่นี่แล้ว....ทำไมพวกท่านถึงไม่เข้าใจถ้อยคำที่เราพูด? นี่เป็นเพราะท่านทนฟังคำสอนของเราไม่ได้ พวกท่านมาจากพ่อของท่านคือมาร และท่านอยากจะทำตามความปรารถนาของพ่อ มันเป็นฆาตกรตั้งแต่เริ่มแรกและไม่ได้ตั้งอยู่ในสัจจะ เพราะมันไม่มีสัจจะ เมื่อมันพูดเท็จมันก็พูดตามสันดานของมันเอง เพราะมันเป็นผู้มุสา และเป็นพ่อของการมุสา แต่พวกท่านไม่เชื่อเราเพราะเราพูดความจริง"
ดูเพิ่ม

ศัตรูของพระคริสต์
ลูซิเฟอร์
แอสโมดิอุส
ทูตสวรรค์ซาตานขวางลาของบาลาอัม
ซาตานถูกอัครทูตสวรรค์มีคาเอลกำราบ
La Bête de la Mer (จาก Tapisserie de l'Apocalypseใน อ็องเฌ, ประเทศฝรั่งเศส). พรมในยุคกลางที่วาดภาพมารว่าเป็นมังกรที่มี 7 หัวในหนังสือวิวรณ์.
ซาตานกลายเป็นเจ้าแห่งโลกบาดาล รายล้อมไปด้วยพวกตกสวรรค์
ฮาเร็มนี้พี่ขอสร้างที่ต่างโลก

| --- | --- |
ฮาเร็มนี้พี่ขอสร้างที่ต่างโลก

異世界迷宮でハーレムを (Isekai Meikyū de Harem o)
ชื่อภาษาอังกฤษ: Harem in the Labyrinth of Another World
แนว: ฮาเร็ม, ต่างโลก
นวนิยายชุด
เขียนโดย: ชาจิ โซงาโนะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: พ.ศ. 2554 – พ.ศ. 2562
ไลต์โนเวล
เขียนโดย: ชาจิ โซงาโนะ
วาดภาพโดย: ชิกิโดจิ
สำนักพิมพ์: ชูฟูโนโตโมะ
ในเครือ: ฮีโร่บุงโกะ
กลุ่มเป้าหมาย: ชาย
วางจำหน่ายตั้งแต่: 21 ธันวาคม พ.ศ. 2555 – ปัจจุบัน
จำนวนเล่ม: 12
มังงะ
เขียนโดย: ชาจิ ซางาโนะ
วาดภาพโดย: อิซเซ เฮียวจุ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
นิตยสาร: โชเน็งเอชรายเดือน
กลุ่มเป้าหมาย: โชเน็ง
วางจำหน่ายตั้งแต่: เมษายน พ.ศ. 2560 – ปัจจุบัน
จำนวนเล่ม: 8 (ญี่ปุ่น) 1 (ไทย) 7 (ไทย; หนังสืออิเล็กทรอนิกส์)
อนิเมะโทรทัศน์
กำกับโดย: นาโอยูกิ ทัตสึวะ
เขียนบทโดย: คูราซูมิ ซูนายามะ
ดนตรีโดย: โทโมกิ คิกูยะ
สตูดิโอ: ปัสซีโอเน
ถือสิทธิ์โดย: เมเดียลิงก์
เครือข่าย: AT-X, Tokyo MX, BS11
ฉาย:  6 กรกฎาคม พ.ศ. 2565  –  21 กันยายน พ.ศ. 2565
ตอน: 12
ฮาเร็มนี้พี่ขอสร้างที่ต่างโลก (ญี่ปุ่น: 異世界迷宮でハーレムを; โรมาจิ: Isekai Meikyū de Harem o) เป็นซีรีส์ไลต์โนเวลญี่ปุ่น เขียนโดยชาจิ โซงาโนะ และวาดภาพประกอบโดยชิกิโดจิ เผยแพร่ออนไลน์ระหว่างปี พ.ศ. 2554 ถึง พ.ศ. 2562 ทางเว็บไซต์เผยแพร่นิยายสร้างโดยผู้ใช้ โชเซ็ตสึกะ นิ นาโร  ภายหลังสำนักพิมพ์ชูฟูโนะโตโมะได้ลิขสิทธิ์ตีพิมพ์เป็นเป็นหนังสือตั้งแต่เดือนธันวาคม พ.ศ. 2555 โดยเป็นหนังสือในเครือฮีโร่บุงโกะ ปัจจุบันวางจำหน่ายถึงเล่มที่ 12  ได้รับการดัดแปลงเป็นมังงะ วาดภาพโดยอิซเซ เฮียวจุ ตีพิมพ์ในนิตยสารโชเน็งเอชรายเดือน นิตยสารมังงะแนวโชเน็งของสำนักพิมพ์คาโดกาวะโชเต็งตั้งแต่เดือนเมษายน พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดยสตูดิโอปัสซีโอเน ออกอากาศตั้งแต่เดือนกรกฎาคมถึงกันยายน พ.ศ. 2565
แหล่งข้อมูลอื่น

นิยายออนไลน์ ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการของไลต์โนเวล (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
ฮาเร็มนี้พี่ขอสร้างที่ต่างโลก (นิยาย) ที่เครือข่ายข่าวอนิเมะ
| ด ค กปัสซีโอเน |
| --- | --- |
ซีรีส์โทรทัศน์:  Haitai Nanafa (พ.ศ. 2555–2556)  สาวสวยตำรวจรถไฟ (พ.ศ. 2557)  รกกะ ตำนานผู้กล้าหกบุปผา (พ.ศ. 2558)  ฮินาโกะ โน๊ต (พ.ศ. 2560)  ซีตรัส (พ.ศ. 2561)  ไฮสคูล DXD Hero (พ.ศ. 2561)  โจชิ โคเซ โนะ มูดาซูไก (พ.ศ. 2562)  Z/X Code reunion (พ.ศ. 2562)  เผ่าสยิวกับนักรีวิวสายหื่น (พ.ศ. 2563)  ยามเมื่อเหล่าจักจั่นกรีดร้อง – กรรมสนอง (พ.ศ. 2563–2564)  ยามเมื่อเหล่าจักจั่นกรีดร้อง – จบการศึกษา (พ.ศ. 2564)  มิเอรุโกะจัง ใครว่าหนูเห็นผี (พ.ศ. 2564)  ฮาเร็มนี้พี่ขอสร้างที่ต่างโลก (พ.ศ. 2565)  เร็นไอฟล็อปส์ (พ.ศ. 2565)  ลิลี่ผลิบานเพราะเป็นงานหรอกนะคะ! (พ.ศ. 2566)  จอมมารเกิดใหม่ วิทยาลัยผู้พิทักษ์ (พ.ศ. 2566)  อิชูร่า (พ.ศ. 2567)  สาวหมาป่ากับนายเครื่องเทศ: Merchant Meets the Wise Wolf (พ.ศ. 2567)  นายโดดเดี่ยวพิชิตต่างโลก (พ.ศ. 2567)  ทาสสุดแกร่งแห่งหน่วยป้องกันอสูร ฤดูกาลที่ 2 (TBA) 
โอวีเอ/โอเอ็นเอ:  God Eater Rezo Nantoka Gekijou (พ.ศ. 2561)  The Island of Giant Insects (พ.ศ. 2562)  Bean Bandit (พ.ศ. 2564) 
ภาพยนตร์:  The Island of Giant Insects (พ.ศ. 2563) 
ทีมงาน:  ทาเกโอะ ทากาฮาชิ  นาโอยูกิ ทัตสึวะ 
 หมวดหมู่
เจฟ ยูไนเต็ด ชิบะ

สโมสรฟุตบอลญี่ปุ่น
เจฟ ยูไนเต็ด ชิบะ (ジェフユナイテッド千葉, Jefu Yunaiteddo Chiba) หรือชื่อเต็ม เจฟ ยูไนเต็ด อิจิฮาระ ชิบะ (ジェフユナイテッド市原・千葉, Jefu Yunaiteddo Ichihara Chiba) และยังเป็นที่รู้จักในนาม เจฟ ชิบะ (ジェフ千葉, Jefu Chiba) เป็นสโมสรฟุตบอลระดับอาชีพของญี่ปุ่น ที่ตั้งอยู่ในเมืองชิบะ ซึ่งเป็นเมืองหลวงของจังหวัดชิบะ ปัจจุบันพวกเขาแข่งในเจลีก ดิวิชัน 2 ซึ่งเป็นลีกฟุตบอลอาชีพระดับสองของญี่ปุ่น
สัญลักษณ์ > สนามกีฬา

สโมสรนี้เคยแข่งแมตช์เหย้าที่สนามกีฬาฝั่งทะเลอิจิฮาระ ทว่าตั้งแต่นั้นมาได้ย้ายไปยังฟูกูดะเด็นชิอะรีนาที่ใหญ่กว่า เฉพาะฟุตบอล และตั้งอยู่ในทำเลที่สะดวกกว่า ซึ่งเปิดในชิบะระหว่างฤดูกาล 2005 สโมสรดังกล่าวเคยฝึกซ้อมครั้งแรกที่อูรายาซุ จังหวัดชิบะ โดยวางแผนที่จะตั้งฐานอยู่ที่นาราชิโนะ จังหวัดชิบะ ก่อนที่การต่อต้านจากผู้ที่อาศัยอยู่รอบ ๆ สนามกีฬาอากัตสึจะบังคับให้มีฐานอยู่ที่อิจิฮาระ และตั้งแต่ ค.ศ. 2000 เป็นต้นมา การฝึกได้จัดขึ้นที่ฟุตพาร์กอาเนซากิในอิจิฮาระตามปกติ ครั้นตั้งแต่วันที่ 1 ตุลาคม ค.ศ. 2009 พวกเขาได้สร้างสถานที่ฝึกซ้อมแห่งใหม่คือยูไนเต็ดพาร์กใกล้กับฟูกูดะเด็นชิอะรีนา
สัญลักษณ์ > มาสคอต

ตัวละครมาสคอตของเจฟ ยูไนเต็ด อิจิฮาระ คือพี่น้องสุนัขอากิตะชื่อเจฟฟีและยูนิตี โดยหมายเลขเสื้อของเจฟฟี คือ 2 และหมายเลขของยูนิตีคือ 9 นอกจากนี้ ยังมีมาสคอตตัวที่สามชื่อมินะ หรือมินะจังเข้าร่วมด้วย โดยมีเรื่องราวเบื้องหลังของเธอคือวันหนึ่งเธอได้มาที่สถานีรถไฟโซงะ (สถานีรถไฟที่ใกล้ที่สุดกับฟูกูดะเด็นชิอะรีนา) และได้เสนอให้ทำงานเคียงข้างเจฟฟีกับยูนิตี ส่วนหมายเลขเสื้อของเธอคือ 12
สัญลักษณ์ > คำขวัญ

เจฟ ยูไนเต็ด ถือว่าปรัชญาของสโมสรได้รวมไว้ในคำขวัญ "ชนะทุกคน" ตั้งแต่ ค.ศ. 2001
แหล่งข้อมูลอื่น

เว็บไซต์ทางการ
เจฟ ยูไนเต็ด ชิบะ ที่เฟซบุ๊ก
เจฟ ยูไนเต็ด ชิบะ ที่เอกซ์ (ทวิตเตอร์)
เจฟ ยูไนเต็ด ชิบะ ที่อินสตาแกรม
เจฟ ยูไนเต็ด ชิบะ ที่ติ๊กต็อก
เจฟ ยูไนเต็ด ชิบะ ที่ยูทูบ
| --- | --- |
ฐานข้อมูลการควบคุมรายการหลักฐาน :  VIAF 
พี่น้องอากิตะ กับมินะ
อาดิดาส

| --- | --- |

ชื่อเดิม: ดาสลาร์บราเทอร์สชูแฟกทอรี (กาบรูเดอร์ดาสลาร์ชูฟาบริก) (1924–1949)
ประเภท: บริษัทร่วมทุน
การซื้อขาย: FWB: ADS แดกซ์คอมโพเนนต์
อุตสาหกรรม: เครื่องแต่งกาย, เครื่องประดับ
ก่อนหน้า: Dassler Brothers Shoe Factory 
ก่อตั้ง: กรกฎาคม ค.ศ. 1924; 100 ปีก่อน (ในชื่อ กาบรูเดอร์ดาสลาร์ชูฟาบริก) 18 สิงหาคม 1949; 75 ปีก่อน (1949-08-18) (ในชื่อ อาดิดาส)
ผู้ก่อตั้ง: อดอล์ฟ ดาสลาร์
สำนักงานใหญ่: แฮร์ทโซเกินเอารัค เยอรมนี
พื้นที่ให้บริการ: ทั่วโลก
บุคลากรหลัก:  อิกอร์ แลนเดา, ประธาน  แคสเปอร์ รอร์สตึด, ซีอีโอ 
ผลิตภัณฑ์: รองเท้า, ชุดกีฬา, อุปกรณ์กีฬา, อุปกรณ์อาบน้ำ
รายได้:  2.1915 หมื่นล้านยูโร (2018)
รายได้จากการดำเนินงาน:  2.368 พันล้านยูโร (2018)
รายได้สุทธิ:  1.702 พันล้านยูโร (2018)
สินทรัพย์:  1.5612 หมื่นล้านยูโร (2018)
ส่วนของผู้ถือหุ้น:  6.364 พันล้านยูโร (2018)
พนักงาน: 57,016 (2018)
บริษัทในเครือ:  รีบอค  รันแทสติก  เมทิกซ์ 
เว็บไซต์: www.adidas-group.com
อาดิดาส (เยอรมัน: Adidas, ออกเสียง: [ˈʔadiˌdas]; เขียนในรูปแบบ ɑdidɑs ตั้งแต่ ค.ศ. 1949) เป็นบริษัทข้ามชาติเยอรมัน สำนักงานใหญ่ตั้งอยู่ในแฮร์ทโซเกินเอารัค เยอรมนี เป็นผู้ออกแบบและผลิตรองเท้า, เสื้อผ้าและเครื่องประดับ อาดิดาสเป็นผู้ผลิตชุดกีฬาที่ใหญ่ที่สุดในยุโรปและเป็นอันดับที่สองในโลก รองจากไนกี้ อาดิดาสเป็นบริษัทผู้ถือหุ้นของกลุ่มอาดิดาส ซึ่งประกอบด้วย บริษัทผลิตชุดกีฬา รีบอค, ร้อยละ 8.33 ของสโมสรฟุตบอลเยอรมัน ไบเอิร์นมิวนิก และ รันแทสติก บริษัทเทคโนโลยีการออกกำลังกายสัญชาติออสเตรีย รายรับของอาดิดาสในปี ค.ศ. 2018 อยู่ที่ 21.915 พันล้านยูโร
บริษัทเริ่มต้นโดยอดอล์ฟ ดาสลาร์ ในบ้านแม่ของเขา ในปี ค.ศ. 1924 ต่อมาพี่ชายของเขา รูดอล์ฟ เข้าร่วมและก่อตั้งโรงงานในชื่อ ดาสลาร์บราเทอร์สชูแฟกทอรี ดาสลาร์ช่วยพัฒนารองเท้าวิ่งที่มีหนามแหลม สำหรับการแข่งขันกีฬาหลายประเภท ต่อมา เขาเปลี่ยนจากรองเท้าหนามโลหะหนักในรุ่นก่อน ๆ มาใช้ผ้าใบและยาง เพื่อเพิ่มคุณภาพของรองเท้ากีฬาที่มีหนามแหลม ดาสลาร์โน้มน้าวให้นักวิ่งชาวสหรัฐ เจสซี โอเวนส์ ใช้รองเท้าวิ่งที่มีหนามแหลมที่ทำด้วยมือของเขาใน โอลิมปิกฤดูร้อน 1936 ต่อมา หลังจากความสัมพันธ์ระหว่างพี่น้องพังทลายลงในปี ค.ศ. 1949 อดอล์ฟก่อตั้งอาดิดาส และรูดอล์ฟก่อตั้ง พูมา ซึ่งกลายเป็นคู่แข่งทางธุรกิจของอาดิดาส
ประวัติ

Adolf หรือ Adi Dassler เริ่มผลิตรองเท้ากีฬาของเขาเองหลังจากกลับมาจากสงครามโลกครั้งที่หนึ่ง และพี่ของเขา Rudolf (Rudi) Dassler ร่วมทำธุรกิจในนาม Dassler Schuhfabrik (Dassler Brothers Shoe Factory) ซึ่งสามารถขายรองเท้าได้ 200,000 คู่ ต่อปีก่อนสงครามโลกครั้งที่ 2
แต่แล้วพี่น้องทั้งคู่ได้แยกจากกันในปี ค.ศ. 1948 โดย Rudolf ก็หันไปสร้างแบรนด์ Puma ส่วน Adolf ทำแบรนด์ Adidas แต่เมื่อ Adolf เสียชีวิต ธุรกิจตกอยู่ในมือของลูกชายซึ่งย่ำแย่ลง Bernard Tapie ก็ซื้อกิจการไป แต่เมื่อ Tapie ไม่สามารถจ่ายดอกเบี้ยจากการกู้เงินมาซื้อ อาดิดาส จึงคืนให้กับธนาคารเครดิตลีอองส์ ธนาคารแปลงหนี้เป็นหุ้น แล้วขายหุ้นให้กับ Robert Louis- Dreyfus เมื่อปี ค.ศ. 1993 ในราคา 4.485 พันล้านฟรังก์ ซึ่งสูงกว่าหนี้ที่ Tapie กู้จากแบงค์มา 2.85 พันล้านฟรังก์ Tapie จึงฟ้องธนาคารในเวลาต่อมา
ในปี ค.ศ. 1997 อาดิดาส เริ่มขยายกิจการ โดยการรวมบริษัท โซโลมอน กรุ๊ป ซึ่งเชี่ยวชาญในการผลิตชุดสกี และเปลี่ยนชื่อเป็น อาดิดาส โซโลมอน เอจี ต่อมารวมกิจการกับ Taylermade Golf Group และ Maxfli เพื่อแข่งขันทางการค้ากับ ไนกี้ กอล์ฟ
อาดิดาสขายหุ้น โซโลมอน แล้วประกาศซื้อ รีบอค คู่แข่งจากอังกฤษ ในราคา 3.8 พันล้านดอลลาร์ ซึ่งการเจรจาเสร็จสิ้นในเดือนมกราคม ค.ศ. 2006 ส่งผลให้ อาดิดาส มียอดขายใกล้เคียงกับ ไนกี้
นอกจากนี้แล้ว อาดิดาสยังเป็นผู้ผลิตลูกฟุตบอลให้กับการแข่งขันฟุตบอลโลกรอบสุดท้ายทุกนัดด้วย โดยเริ่มตั้งแต่ฟุตบอลโลก 1970 ที่เม็กซิโกเป็นเจ้าภาพ จากเดิมที่จะเป็นผลิตภัณฑ์ภายในประเทศของเจ้าภาพ
สัญลักษณ์

สัญลักษณ์ของอาดิดาสที่ใช้ในปัจจุบัน เป็นรูปแถบ 3 แถบ ซึ่งสัญลักษณ์ดังกล่าว อาดิดาสก็ไม่ได้ออกแบบเอง แต่ไปขอซื้อมาจากบริษัทผลิตอุปกรณ์กีฬาสัญชาติฟินแลนด์ชื่อ คารฮู สปอร์ทส
เป็นคนออกแบบ (Karhu Sports)
สปอนเซอร์ว่าจ้าง > ทีมฟุตบอล

| --- | --- |
  อาร์เจนตินา   เยอรมนี   สเปน   ญี่ปุ่น   รัสเซีย   ไนจีเรีย   เม็กซิโก   โคลอมเบีย   เวลส์   สกอตแลนด์   ไอร์แลนด์เหนือ   เบลเยียม (ตั้งแต่ฟุตบอลยูโร 2016)   ฮังการี (ตั้งแต่ฟุตบอลยูโร 2016)   เฟแนร์บาห์แช   เบชิกทัช   ไบเอิร์นมิวนิก   ชัลเคอ 04 (จนถึงปี 2018)   ไบเออร์ 04 เลเวอร์คูเซิน (จนถึงปี 2016)   ฮัมบูร์เกอร์เอสเฟา   เรอัลมาดริด   บาเลนเซีย   โอซาซูนา:   โอลิมปิกลียง   โอลิมปิกมาร์แซย์ (จนถึงปี 2018)   เอซีมิลาน (จนถึงปี 2018)   ยูเวนตุส (ตั้งแต่ปี 2015)   ฮัลล์ซิตี (จนถึงฤดูกาล 2013–14   เวสต์แฮมยูไนเต็ด (จนถึงฤดูกาล 2014–15)   เวสต์บรอมวิชอัลเบียน (จนถึงฤดูกาล 2017–18)   ซันเดอร์แลนด์   ฟูลัม   มิดเดิลส์เบรอ   เชลซี (จนถึงฤดูกาล 2017–18)   เลสเตอร์ซิตี (ตั้งแต่ปี 2018)   นอตทิงแฮมฟอเรสต์   แมนเชสเตอร์ยูไนเต็ด (ตั้งแต่ปี 2015)   เซาแทมป์ตัน (เฉพาะฤดูกาล 2015–16)   สวอนซีซิตี (ฤดูกาล 2011–16)   เบนฟิกา   ปานาซีไนโกส   ไฟเยอโนร์ด   อายักซ์อัมสเตอร์ดัม   เมลเบิร์นวิกตอรี   ริเวอร์เพลต   สโมสรฟุตบอลเมืองทอง ยูไนเต็ด  (ฤดูกาล 2009–2010)
สปอนเซอร์ว่าจ้าง > นักกีฬา

เมซุท เออซิล
มัทส์ ฮุมเมิลส์
มานูเอล นอยเออร์
บัสเตียน ชไวน์ชไตเกอร์
เลียวเนล เมสซี
ปอล ปอกบา
มิก้า ชูนวลศรี
ฮาเมส โรดรีเกซ
นาซีม ฮาเหม็ด
อาเมียร์ ข่าน
สปอนเซอร์ว่าจ้าง > นักกีฬา > อดีตนักฟุตบอลเด่น

Juninho
กาก้า
ลูซียู
เดวิด เบคแคม
แฟรงก์ แลมพาร์ด
สตีเวน เจอร์ราร์ด
David Trezeguet
มีแชล ปลาตีนี
ปาทริก วีเยรา
ซีเนดีน ซีดาน
บัสทีอัน ชไวน์ชไตเกอร์
ฟรันทซ์ เบ็คเคินเบาเออร์
มิชชาเอล บัลลัค
อ็อลลีเวอร์ คาห์น
ฟิลลิพ ลาห์ม
เดล ปีเอโร
ดาบิด บิยา
ราอุล กอนซาเลซ
ชาบี
สปอนเซอร์ว่าจ้าง > อื่น ๆ

โชเซ มูรีนโย
ยูทู
หลี่ เหลียนเจี๋ย
เอ็กไซล์
ทูเอนีวัน
เรน
คริสตัล ช็อง
เขมนิจ จามิกรณ์
แหล่งข้อมูลอื่น

เว็บไซต์ทางการ Adidas Thailand
เฟซบุ๊ก Adidas Thailand